Järgnev saade on valminud
tänu Andrew Wommacki sõprade ja teenistuspartnerite toele,
tähistades 40-aasta pikkust aega,
mil kiidetud Jumalat ja jagatud Tema tingimusteta armastust.
Tere tulemast vaatama tänast saateosa,
kus tuleb juttu Jumala Sõna väest, mis muudab me elusid.
Seda kõike teema all "Vaim, hing ja ihu".
Siin aga Andrew Wommack isiklikult.
Tere tulemast vaatama me saadet!
Täna jätkan ja ühtlasi ka lõpetan seeria "Vaim, hing ja ihu".
Tahan taaskord julgustada sind hankima endale need materjalid.
Mitte seetõttu, et tahame neid sulle pähe määrida,
kuigi neist lähtuv annetus on meile igati vajalik.
Kuid need materjalid on muutnud mu enda elu
ja ma ei häbene seda kuidagi, et need on muutnud mind.
Ma pole kunagi jaganud neid tõdesid nendega, kes ei taha seda kuulda.
Inimesed vahel istuvad ja kuulavad, aga mõtted on hoopis kusagil mujal.
Kuid kui keegi tõesti keskendub ja võtab selle vastu,
siis ta saab osaks elumuutva kogemuse.
See on muutnud mu enda ja tuhandete teiste inimeste elud.
Mulle on ka öeldud, et see on ütlemata radikaalne materjal
Kuid kui hakkad mõistma neid printsiipe,
mida olen õpetanud selle seeria "Vaim, hing ja ihu" raames,
muutud samuti sobimatuks
enamuse tänapäeva religioosse õpetuse keskel.
See on ühtaegu hea kui ka halb, tuues sulle eeldavasti ka jama kaela,
kuid samas toob see Jumala väe esile su elus.
Nii et, täna on viimane päev, mil sel teemal õpetan
ja neid materjale pakun,
mistõttu julgustan sind tellima need endale,
et need õnnistaks nii sind või sinu kaudu ka kedagi teist.
Olen viimati rääkinud teemal vaim vs lihalik loomus,
mis omakorda läheb tagasi kõigi varasemate teemade juurde,
millest olen rääkinud.
Uuestisünni kaudu saab su vaim täiesti muudetud.
See on pitseeritud Püha Vaimuga
ja kõik, mis vastab tõele Jeesuse puhul,
vastab ka tõele sinu uuestisündinud vaimu puhul.
Juba siin maa peal ja mitte vaid ükskord taevas.
1 Johannese 4:17 "Sest nii nagu on tema,
oleme meiegi selles maailmas."
Mitte vaid tulevases maailmas.
Ainus viis, kuidas seda mõista, on vaimsel tasandil.
Su vaimus on kõik juba terviklik,
kuid sul on ka su lihalik pool, mis pole veel uuestisündinud.
Su keha, su meeled, su tunded, su suhtumised -
kõik, mis pole veel uuestisündinud ja saanud muudetud.
See on see, mida Piibel nimetab nö lihaks.
Sinu lihalik ehk loomupärane osa sinust
on pidevalt juhitud sellest,
mida see näeb, kuuleb, maitseb, haistab ja tunneb.
Vaimne sfäär aga on kättesaadav läbi Jumala Sõna.
Nii tekkib konflikt.
Ühtpidi ütleb Piibel selgelt, mis sul juba olemas on ja kes sa oled,
samas kui su lihalik loomus ütleb teist.
See ütleb, et oled haige, samas kui Piibel ütleb, et oled terve.
Kumb siis tõsi on? Kummal lased võimust võtta?
See ongi see vaim vs lihalik loomus, kus käib pidev madin.
Nii pead sa jõudma punkti, kus koolitad end ümber,
uskudes vaimset sfääri rohkem kui füüsilist.
Heebrealastele 5:14 on öeldud:
"Tahke toit on aga täisealiste jaoks,
kelle meeled on kogemuste varal harjunud eristama head ja kurja."
Sellest võiks palju laiemalt rääkida,
kuid me tänases kontekstis võiks öelda,
et sa võid treenida oma meeli tegema vahet,
mis on hingest ja mis on vaimust?
Mis on lihalikust loomusest ja mis on vaimust?
Sa saad treenida oma meeli, kuid see nõuab harjutamist.
Loeme seda salmi sellest vaatenurgast lähtuvalt uuesti.
"Tahke toit on aga täisealiste jaoks..."
See tähendab küpsust.
Siin on kui võrdlus lapseeaga, kus beebid ei alusta liha söömisega,
vaid piima ja pudruga,
liikudes sealt siis tasapisi edasi.
Kui aga hakkad juba liha sööma, saad ka küpseks ja täiskasvanuks.
Siin on juttu küpsusest - "Tahke toit on aga täisealiste jaoks,
kelle meeled on kogemuste varal harjunud eristama head ja kurja."
Oma vaimus oled sa alati nagu Jeesus.
Oma ihus on sul aga alati kiusatus lasta oma viiel meelel kontrollida end.
Kuidas aga jõuda siis punkti,
kus lähtud pigem oma vaimust ja mitte oma viiest meelest?
Loetud salmi kohaselt kogenud meelte kaudu.
Sa pead harjutama oma meelte rakendamist.
See on sama hea, kui keegi tahab minna maratoni jooksma.
Sa ei ärka lihtsalt maratoni hommikul, sörkides kohale, tehes venitusi
ja hakates siis maratoni jooksma.
Ei.
Sa hakkad juba varem pihta, treenides end, milleks läheb aega.
Mis puudutab oma lihaliku loomuse ületamist,
siis ega paljud ei taha ju teadlikult abielu rikkuda.
Kuid samas nad pole treeninud oma meeli,
allutades neid vaimsele sfäärile.
Nad istuvad ja vahivad filme, kus käib abielurikkumine.
Nad loevad ajakirju, vaatavad internetist pornograafiat,
nende sõbrad räägivad sellest.
Nad lasevad oma ihul nautida seda kõike
ja isegi, et nad ei taha päriselt abielu rikkuda,
on nad korraga selles olukorras.
Ja isegi, et nad püüavad seda mitte teha,
nad ei suuda,
sest nad pole treeninud end selleks ja nad annavad järgi.
Sa pead treenima end selleks.
Pead mediteerima rohkem selle üle,
mis on sinuga vaimses sfääris toimunud
ja kes sa oled Kristuses,
kui et mõtled füüsilistele ja välistele asjadele.
Seda tehes hakkavad su 5 meelt -
see, mida kuuled, näed, tunned, maitsed ja haistad,
mõistma, et sinus on ka vaimne pool ja need hakkavad alluma sellele.
Olen ka varem seda näidet kasutanud,
aga teadsid sa, et teleri signaal, mis su telekast tuleb -
teadsid sa, et mitte su telekas ei edasta seda signaali,
vaid selleks on kusagil oma telejaam,
mis edastab satelliidi kaudu neid signaale.
Kuid telejaam, mis neid edastab, on kusagil mujal.
Sinu telekas võtab vaid need signaalid vastu,
mis on juba kusagil olemas,
edastades need siis sulle.
Nii on ka su meeltega.
Tegelikult on palju enamat, kui see, mida sa näed või tajud.
Kus iganes ka viibid - seal on teisigi tele- ja raadiolaineid.
Seal on mobiiltelefoni sagedused ja kõikvõimalikke muid sagedusi.
Ütled: "Ei ole."
Sa ei näe ega taju neid oma viie meelega,
kuid need on seal.
Ja kõik, mida tegema pead, on lihtsalt häälestama oma teleka,
avama oma raadio või telefoni.
Need signaalid on seal -
sa lihtsalt ei taju neid oma viie meelega.
Küll aga oled sa koolitanud oma meeli teadma, et need on seal
ja nii oled sa ka õppinud lülitama sisse, keerama nuppe
ja häälestama neid vidinaid selliselt,
et omaksid ligipääsu kõigele sellele, mida sa oma viie meelega ei taju.
Samas on sul telekas, et aidata sind selles.
Sa saad treenida oma viit meelt tajuma enamat kui nad tajuvad.
Saad treenida end selliselt,
et kui sa loed Jumala Sõna, siis sa ka usud sellesse.
Sa usud Jumala Sõna rohkem, kui seda, mida tunned.
Osade jaoks võib see tunduda võimatuna,
kuid ma elan seda kõike välja omaenda elus.
Ma pole veel omadega pärale jõudnud,
kuid ma elan seda välja, nähes üleloomulikke tulemusi.
Nähes asju sündimas, mis on inimlikult võimatud,
sest olen hakanud uuendama oma meeli,
lastes oma vaimsel minal valitseda.
Ainus põhjus,
miks ma ei näe veel enam üleloomulikke asju sündimas,
on see, et ma ei lase oma vaimul täielikult enda üle valitseda.
Kuid ma püüdlen selle poole.
See on mu eesmärk ja igatsus.
Vaatame Galaatlastele 5:16-17,
kus on salm, millega kogu seda seeriat alustasin,
rääkides teemal vaim vs lihalik loomus.
"Ma tahan öelda: Käige Vaimus, siis te ei täida lihalikke himusid.
Sest lihalik loomus himustab Vaimu vastu
ja Vaim lihaliku vastu,
need on teineteise vastased,
nii et teie ei saa teha seda, mida tahaksite."
Las ma öelda esmalt, mida see salm ei ütle.
Kui osa inimesi kuuleb mu õpetust, et me vaimus on Jumala elu
ja me oleme täielikult muudetud,
samas kui me lihalikus loomuses on igasugu himusid
ja vanast loomusest alles jäänud asju,
mida ühel või teisel moel peab uuendama.
Kui inimesed seda kuulevad,
siis üks levinumaid vigu, mida tehakse, on mõtteviis:
"Ma eiran oma lihalikku loomust.
Ma ei ela enam selle järgi ning keeldun tegemast seda ja toda."
Nad on nii teadlikud kõigist asjadest, mille tegemise nad peavad lõpetama.
Nad mõtlevad: "Kui ma vaid loobuksin joomisest ja suitsetamisest.
Kui ma vaid lõpetaksin ropendamise ja himustamise.
Kui ma vaid lõpetaksin tagarääkimise,
siis ma lasen oma vaimsel minal tõusta esile."
Kuid see salm ei ütle kohe üldse nii.
Vaatame veelkorra Galaatlastele 5:16
"Käige Vaimus, siis te ei täida lihalikke himusid."
Siin pole öeldud: "Lõpetage lihalike himude täitmine
ja siis te saate käia Vaimus."
Me küll ise tõlgendame seda nii, kuid see pole see, mida siin öeldakse.
Inimesed aga on nii teadlikud
kõigist asjadest, mida nad valesti teevad,
keskendudes kõigele sellele
ja stressates igasugu asjade ületamise pärast.
Siin aga öeldakse hoopis vastupidist.
Kui hakkad nägema, kes sa oled Kristuses
ja saad ilmutuse sellest, kes sa vaimses mõttes oled,
siis keskendud ka hoopis sellele.
Ja kui su tunded ning mõtted saavad haaratud neist mõtetest siin,
märkad ka, kuidas su mõtted ja teod
muutuvad täiesti automaatselt, koheselt ja pingevabalt.
Teine viis, kuidas seda kirjeldada, on see, kui lähed mõnda ruumi.
Sa ei püüa kogu pimedust sealt välja saada,
lootuses, et kui pimedus lahkub, tuleb valgus asemele.
Ei. Sa paned tule põlema ja see ajabki pimeduse välja.
Nõnda samuti ei lähe sa Jumala ligiollu, öeldes:
"Oo, ma võidan selle ära ja saan lahti kõigist neist asjadest!
Ja kui kõik see halb on läinud
ja lihalik loomus ei valitse enam mu üle,
siis ma hakkan elama Vaimus."
Kuid see kõik käib hoopis vastupidi.
Sa pead esmalt avastama, kes sa oled Jumala Vaimus
ja keskenduma sellele.
Otsi Jumalat mitte tuginedes ühelegi teole või väärtusele,
vaid mõistmises, et kui võtsid Jeesuse vastu,
said kõik need asjad ka läbi Jumala armu sinu omaks.
Kuid mitte seetõttu, et oleksid need välja teeninud.
Sa ei saa tasu omaenda headuse eest.
Ei. Tuginedes Efeslaste 4:24'le -
kirjakoht, mida kasutasin selle õpetuse juures
esimesed 2 nädalat.
See räägib uue inimesega riietumisest,
kes on loodud Jumala poolt elama tõe õiguses ja vagaduses.
Sa mitte pole keset protsessi, et saada pühaks ja õigeks,
vaid sind on juba loodud selliselt.
Sa said uuestisünni kaudu hoobilt muudetud.
Kui seda mõistad ja sellele ka keskendud,
kukutab see kõik su patud, probleemid ja võitlused koheselt.
Las ma tuua ühe näite selle kohta.
Ma ei soovita seda,
kuid see illustreerib mu mõtet, mida püüan edasi anda.
Mul on üks pastorist sõber, kelle nime ja asupaiga jätan ütlemata,
kuna see on tema tunnistus ja mul pole õigust seda jagada.
Kuigi ma ei usu, et tal oleks ka midagi selle vastu.
Kuid austusest tema vastu jätan ta nime mainimata.
Samas kõik, mida teile jagan, vastab tõele.
Ta oli väga kuulus meelelahutaja
ja ma usun, et vähemalt iga ameeriklane
on kuulnud tema laule.
Ta oli 70'ndatel väga kuulus.
Igal juhul, ta oli meelelahutaja, kes koges vaimulikku uuestisündi,
peale mida muutis Jumal ta elu radikaalselt.
Ta sai ilmutuse sellest, et ta on uus loodu.
Ta hakkas lugema Piiblit
ja Jumal näitas talle, kuidas ta elu oli muutumas.
Ometi oli temas veel ka see uuendamata meele osa.
Tal olid endiselt veel mõned vanad harjumused
ja üks neist oli kokaiini tarvitamine.
Nii et, siin see mees oli - uuestisündinud,
kuid samas siiski kokaiini tarbiv.
Ta läks värske kristlasena veel oma etteasteid tegema ja laulma,
mis kestsid vahel südaööni või kella 1.00'ni hommikul.
Seejärel pakkis meeskond asjad kokku,
istus bussi ja asus teele järgmisse kohta.
Seal ta siis oli - k. 1.00 hommikul ja rampväsinud,
aga samas nii elevil oma uuest elust Jumalas,
et ta püüdis püsida ärkvel ja uurida oma Piiblit.
Ta tegi seda selliselt,
et tõmbas kokaiini oma Piibli lehtede pealt.
Ta sõna otseses mõttes pani kokaiini oma Piibli lehtedele
ja tõmbas seda sealt siis sisse, et püsida ärkvel,
lugedes samal ajal, kui väga Jumal teda armastab jne.
Nüüd, ma ei poolda seda ega ütle, et peaksid sama tegema.
Kuid ma kasutan seda näitena sellest,
et see mees ei lülinud pimedust välja ja alles siis tuli valgus.
Küll aga hakkas ta saama ilmutusi selle kohta,
kui väga Jumal teda armastab ja mida Jumal on tema heaks teinud.
Seda sõltumata sellest, et ta tõmbas Piibli lehtedelt kokaiini.
Kui mittereligioosne!
Kuid tead, mis?
Ta uuendas oma meeli, saades teada, kes ta on
ja see kokaiini asi kestis vaid lühikest aega.
Ma ei tea küll täpselt, kui kaua,
aga kasvades Jumalas
hakkas ta tänama selle eest, mida Jumal oli tema heaks teinud
ja et ta oli uus loodu,
kes ei pidanud enam olema vanade harjumuste ja eluviisi ori.
Nii sai ta üsna lühikese ajaga kokaiinist lahti
ja on tänaseks juba 20-30 aastat olnud ühe koguduse pastor.
Täiesti vaba kõigist neist asjadest.
Kuid see tuli kui kaasnähtusena.
Ta elas ja käis Vaimus,
tänu millele ta ei täitnud enam lihahimusid.
See oli selle tulemus.
Kui ta oleks öelnud: "Oo, ma pean kokaiinist lahti saama!",
oleks ta eeldavasti maadelnud ja võidelnud,
mõeldes: "Kuniks ma seda ei tee,
siis Jumal ka ei armasta ega aktsepteeri mind."
Kuid see kõik oleks hoidnud ta tähelepanu
sel füüsilisel, lihalikul sfääril.
See oleks haaranud teda täiega.
Me ei saa valedest mõtetest lahti nende sõitlemisega,
vaid nende asendamisega uute mõtetega.
Kui ma ütleks praegu: "Ära mõtle banaani peale!"
"Ma keelan sul mõtlemast banaani peale!"
"Ma sõitlen su mõtteid banaani osas!"
"Ära isegi mõtle selle banaani peale!"
Kui ma nii räägiks, mõtleks igaüks teist banaani peale.
Mida enam püüad sellele mitte mõelda
ja öelda: "Ma keeldun sellest mõttest! Banaan, välja mu mõtetest!",
siis seda enam sa seda mõtet kinnistad
ja seda enam banaanidega tegeled.
Samas, kui võiksid hakata rääkima maasikatest või õuntest
või millest iganes muust, keskendudes neile.
Võid kirjeldada, millised need on ja kui väga need sulle meeldivad.
Su tähelepanu läheb täiega õuntele ja sa unustad banaani sootuks.
Sama on ka vaimses sfääris.
Inimesed ütlevad: "Oo Jumal, pean lahti saama sellest himust!",
kuid sa sõitled pidevalt seda himu ja su tähelepanu on selle peal.
Püüad heita kogu pimeduse toast välja,
lootuses, et valgus tuleks.
Tegelikult aga peaksid hoopis tule põlema panema.
Sa pead võtma need tõed, millest siin räägime ja leidma,
et kui tunnistad Jeesuse oma isiklikuks Issandaks,
saab sinust seespidi täiesti uus inimene.
Ja siis, kui suudad keskenduda läbi Jumala Sõna
ja näha, mis su sees on toimunud,
saad ka leida üles oma tõelise potentsiaali.
Vaata, kui vabaks on Jumal sind teinud.
Käies Vaimus pole enam oluline, mispidi on me käed palve ajal
või mis iganes muud asjad, mida religioosselt oluliseks peame.
Johannese 6:63 "Sõnad, mis ma teile olen rääkinud,
on vaim ja elu."
Kui elaksid välja seda, mida Jeesus ütles -
seda, et oled uus loodu
ja et kõik vana on möödas ning kõik on saanud uueks;
seda, et sul on Kristuse meel ja usk
ning sama võidmine, mis äratas Jeesuse surnuist.
Kui mõtled sellele ja elad seda välja, kontrollides selle läbi oma elu,
ei lähe just kaua, kui need asjad tulevad esile su seest.
Sest kui mul on kõik need asjad Kristuses olemas
ja see on see, kes ma olen,
siis ma keeldun laskmast narkosõltuvusel
valitseda enda üle.
Ma olen uus inimene ega pea enam elama nii.
Ma keeldun laskmast haigusel valitseda enda üle.
Ma keeldun elamast vaesuses.
Ma keeldun elamast andeksandmatuses,
kuna mulle endale on nii palju andestatud.
Nii võin ka andestada kellelegi,
kes võrreldes mu võlgnevustega Jumala ees
võlgneb mulle ikka väga vähe.
Kui sul on ligipääs sellele, mis sul on Kristuses
ja sa keskendud sellele, kes sa oled Kristuses,
hakkab elu pea automaatselt voolama läbi sinu.
See toimub pea igasuguse pingutuseta.
Sa lihtsalt keskendud sellele, mida Jumal on su heaks teinud,
saades teada, kes sa oled Temas.
Sest nii nagu oma südames mõtled, selliseks sa ka saad.
See on see, mida õpetus vaimu, hinge ja ihu kohta
on minuga teinud.
Enne, kui need asjad kõik avastasin,
uskusin ikka, et Jumal on päris ja suudab kõike.
Ma palvetasin Ta poole.
Palusin 6. kuud oma isa pärast, et ta saaks terveks
ja ometi ta suri peale seda, kui olin just saanud 12aastaseks.
Uskusin, et Jumal suudab ta tervendada,
kuid mul polnud usku sellesse, et Ta seda teeb.
Ma ei teadnud, et Jumal oli juba pannud mu enda sisse väe,
et vabastada see tervenemine.
Me ei teadnud tol ajal midagi meelevalla võtmisest
ja oma probleemi kõnetamisest.
Me kõnetasime Jumalat,
selle asemel, et kõnetada oma probleemi.
Tegime kõike valesti,
kuna me ei teadnud, et meil endil on see vägi ja võimekus.
Pidasime end vaid patusteks, kes on armu läbi päästetud.
Ma ei teadnud, et päästetud patusena olin ma nüüd uus loodu,
kellel oli meelevald ja vägi
ja kelle keele võimuses on nii elu kui ka surm.
Ma ei teadnud seda kõike
ja tänu sellele ei saanud seda ka kasutada.
Tulen tagasi Fileemoni 1:6 juurde:
"Ma palvetan, et su usu osadus aitaks sind kõige hea tunnetamises,
mis meis on Kristuse suhtes."
Ma ei teadnud, mis mul on Kristuses,
nii et, ma ei saanud seda ka kasutada.
Ma palusin ja anusin Jumalat
nagu paljud teiegi seda teete.
Tean, et paljud teist on siirad ja teil on parimad kavatsused.
Te elus on vajadusi ja te olete meeleheitel.
Te otsite Jumalat kogu oma südamest.
Te palute, et Jumal sekkuks.
Te loodate ja palute, aga teil puudub ilmutus selle kohta,
et Jumal on juba pannud kogu oma väe te sisse.
Sest nii nagu on Jeesus, nõnda olete ka teie selles maailmas.
Kuid te ei tea seda.
Tulemuseks on see, et te küll igatsete kõiki neid asju,
kuid samas tunnete end nii jõuetuna.
"Oo Jumal, oleme nii abitud ja ootame Sinu sekkumist!"
Kuid Uue Testamendi uskliku jaoks on see vale suhtumine.
Jumal pani läbi su uuestisünni kõik need asjad su sisse,
andes sulle väe elada täiesti võidukat ja võitvat elu.
Kuid Ta andis sulle ka meelevalla, et kasutada seda väge.
Samas saab kõik alguse sinu arusaamisest sellest,
mis sul on ja kes sa oled Jumala Vaimus.
Lähen tagasi selle õpetuse alguse juurde,
millest lähtuvalt on meil sisuliselt identiteedi kriis.
Enamus tänapäeva kristlasi näevad iseendid patuse inimesena,
kellele on küll andeks antud, kuid kes pole muutunud.
Ma laulame sellest, kui võrratu päev see saab olema,
kui oleme üks päev taevas ja saame siis täiega muudetud.
Jah, hingelises ja füüsilises mõttes vastab see tõele.
Kuid enamus kristlasi on täiesti teadmatud fakti osas,
et oma vaimu poolest olete te juba täielikult muutunud.
See muutus on juba toimunud.
1/3 su päästest on juba tehtud.
Sa oled sama puhas, püha, õige ja väeline nagu Jeesus.
Seda siis vaimses sfääris.
See on juba tehtud.
Kogu su ülejäänud kristlik elu taandub nüüd sellele,
et uurid esmalt välja, mis sulle on antud
ja oled seejärel nii keskendunud nendele tõdedele,
et need hakkavad valitsema su üle ja su identiteet muutub,
nii et, sa ei näe end enam jõuetuna, aga võitjana.
Sina oled see, kellel on vägi.
Vähktõbi, haigus, vaesus ja depressioon on väetud, mitte sina.
Ja kui õpid end nägema selliselt,
hakkab see ka peegelduma su elus
ja sa hakkad kogema kõiki neid asju.
Kõigest sellest olemegi rääkinud seerias "Vaim, hing ja ihu",
mis avas totaalselt mu enda silmad
ja juhtis mu teekonnale, mis muutis kogu mu elu.
Pakun sulle neid materjale,
lootes, et need avaldavad sulle sama mõju, mida mullegi.
Julgustan sind tellima endale need materjalid,
mistõttu kuula me reklaamipaus ära ja võta meiega ühendust.
Lugesin Piiblist, et olen uus loodu.
Et kõik vana on möödas ja kõik on saanud uueks.
Aga mu välimus pole muutunud
ja ma tunnen end ikka endisena.
On ikka tõesti midagi muutunud?
Andrew 4-osaline õppematerjal "Vaim, hing ja ihu"
on tellitav kas CD'de või DVD'de peal.
Kasuta tellimisel koodi T-1027 ja märgi ära, kas "CD" või "DVD"
Tellimistasu on kodulehel 13 eurot.
Ühtlasi on saadaval ka sama sarja raamat,
mille tellimiskood on T-318 ja mis maksab 15 eurot.
Lisaks sellele on kogu see õpetus saadaval ka õpetamismaterjalina,
millega on kaasas CD-rom,
kus on peal täiendavad materjalid iga õppetunni jaoks.
Tellimiskood on T-418 ja see maksab 35 eurot.
Täna on viimane päev tellida endale kõiki neid materjale.
Meil on sel teemal raamat, DVD'd ja ka CD'd,
aga siin on ka uhiuus õpperaamat, millega käib kaasas CD-rom,
kus on peal kõik raamatu õppetunnid, mida saad julgesti paljundada,
et jüngerdada ka teisi inimesi.
See on võrratu materjal su enda jaoks, aga ka piiblitundide läbiviimiseks.
Hangi endale need materjalid, võttes meiega juba täna ühendust.
Parim viis meiega kontakteerumiseks on läbi meie kodulehekülje,
kust saad 24/7 tellida me materjale,
või ka helistades meile, leides me telefoninumbrid ekraanilt.
Kui telefoniliinid on kinni,
saad võtta meiega ühendust ka kodulehe kaudu.
Meie kontaktandmed ühenduse võtmiseks on ekraanil.
Loodame, et võtad meiega ühendust!
Lisaks sellele tahame tuua välja Andrew eesootavad konverentsid.
Pane need ajad kalendrisse kirja, tule kohale
ja lase Jumala Sõnal muuta oma elu.
Täpsem ja värskem info on leitav Andrew kodulehelt www.awme.net
Tahan julgustada sind külastama me kodulehekülge
www.awme.net
Usun, et see on üks parimaid kodulehekülgi.
Seal on sadu materjale, mida tasuta alla laadida
ja mis on sõna otseses mõttes päästnud inimeste elusid.
See kõik on kõigile tasuta kättesaadav
Seal on Piibli kommentaarid ja seletused,
8 aasta jagu telesaateid
ja 10-11 aasta jagu raadiosaateid,
nii et külasta kohe julgesti me kodulehte www.awme.net
Vaata meid ka järgmisel korral!
Sul on midagi, mis peab vastu läbi igaviku
pluss omab võimet kinkida sulle ka kvaliteetse elu
juba siin maises elus.
See on midagi sellist, mida inimesed, kes ei tunne Jumalat,
ei saa kunagi kogema.
Tõlge: Anne-Ly Raukas